ชื่อ: ปลาหลดจุด
ชื่อท้องถิ่น: หลด หลดจุด
ชื่อสามัญ: Peacock eel, Spotted Spiny Eel
ชื่อวิทยาศาสตร์: Macrognathus siamensis
ลักษณะชีววิทยาทั่วไป: ปลาหลดจุดเป็นปลาน้ำจืดอยู่ในวงศ์เดียวกับปลากระทิง แต่มีขนาดเล็กกว่าปลากระทิง ลำตัวยาวเรียว แบนข้าง จะงอยปากเรียวแหลม ที่ปลายมีหนวดสั้นๆอยู่ 1 คู่ ปากเล็กอยู่ใต้ตาครีบหลังและครีบหางไม่มีลายหรือจุด มีจุดสีดำคล้ายดวงตาที่โคนครีบหลังประมาณ 1-5 จุด ขนาดโตเต็มที่มีความยาวประมาณ 30 เซนติเมตร อัตราส่วนระหว่างเพศผู้ต่อเพศเมียเฉลี่ยตลอดทั้งปีมีค่าเท่ากับ 1.6:1.0 ผสมพันธุ์ได้ในช่วงเดือนพฤษภาคมถึงเดือนสิงหาคม
ถิ่นที่อาศัย: ปลาหลดจุดเป็นปลาที่อาศัยอยู่ตามพื้นหน้าดินบริเวณน้ำไหลช้าๆ หรือน้ำนิ่งซึ่งพบมากในเอเชียตะวันออกเฉียงใต้ เช่น แม่น้ำ ลำคลอง หนอง และ บึง แพร่กระจายไปทั่วประเทศ มีถิ่นกำเนิดในประเทศไทย อินเดีย พม่า และเวียดนาม แหล่งที่พบปลาหลดจุดในจังหวัดร้อยเอ็ด คือ บริเวณทุ่งกุลาร้องไห้ แม่น้ำมูลและแม่น้ำชี รวมถึงลำน้ำสาขา
สถานะภาพ: สัตว์น้ำทั่วไป